wickkiey/tamil-wikipedia-markdown huggingface dataset:
# பெரம்பூர் தொடருந்து நிலையம்


|</table>  
|பெரம்பூர் தொடருந்து நிலையம்  
|type=(சென்னை புறநகர் இரயில் மற்றும் தெற்கு இரயில்வே நிலையம்)  
|image=Perambur Railway Staion.jpg|caption= பெயர்ப் பலகை</br> பெரம்பூர் தொடருந்து நிலையம்</br> (சென்னை புறநகர் இரயில் மற்றும் தெற்கு இரயில்வே நிலையம்), பெரம்பூர்.  
|image_caption=Name board, Perambur railway station  
|owned= இரயில்வே அமைச்சகம், இந்திய இரயில்வே.  
|lines=<font color="#0645ad"> </font>  

|line=West, West North and West South lines of Chennai Suburban Railway  
Mumbai-Chennai line  
|platforms=4 |platform=4  
|tracks=5  
|parking= உண்டு.  
|structure=செந்தரத் தரை நிலையம்.  
|code=PER  
|zone= தென்னக தொடர் வண்டித் துறை.  
|former=மதராசு தென் மராட்டிய தொடர் வண்டித் துறை.  
|electrified= 29 நவம்பர் 1979 1979 ஆம் ஆண்டு நவம்பர் மாதம் 29-ஆம் தேதி, சென்னை சென்ட்ரல்-திருவள்ளூர் பிரிவின் பாதை மின்மயமாக்கப்பட்டு மின்சாரத் தொடர் வண்டி போக்குவரத்து தொடங்கியது.  

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் சென்னை தொடருந்து கோட்டத்தில் 17 நிலையங்கள் தேர்ந்தெடுக்கப்பட்டன, பெரம்பூர் தொடருந்து நிலையத்தை புதுப்பிக்கும் பணிக்கு 15 கோடி ரூபாய் ஒதுக்கப்பட்டுள்ளது.  

## தொடருந்து நிலையம்

எம்.ஜி. இராமச்சந்திரன் மத்திய இரயில் நிலையம்' எழும்பூர் இரயில் நிலையம்', தாம்பரம் இரயில் நிலையம் மற்றும் மாம்பலம் ஆகிய இரயில் நிலையங்களுக்கு அடுத்ததாக ஐந்தாவது மிகப்பெரிய இரயில் நிலையமாக பெரம்பூர் இரயில் நிலையம் உள்ளது. 2019 ஆம் ஆண்டு நிலவரப்படி ஒவ்வொரு நாளும், சுமார் 40,000 பயணிகள் த நிலையத்தைப் பயன்படுத்தினர். 140 புறநகர் இரயில் சேவைகள், 29 தொலைதூர இரயில் சேவைகள் என பெரம்பூர் நிலையம் பரபரப்புடன் செயல்படுகிறது.
# கர்ணன் ஏரி


**கர்ணன் ஏரி** (*Karna Lake*); இது இந்திய அரியானாவின் கர்னால் மாவட்டத்தில் உள்ள ஒரு முக்கிய சுற்றுலா தலமாக விளங்குகிறது. இது, சண்டிகர் மற்றும் டெல்லி என இரு நகரங்களுக்கிடையே 125 கி. மீ தூரத்தில் அமைந்துள்ள, இது பிரபலமான பெரும் தலைநெடுஞ்சாலையின் இரண்டு நகரங்களுக்கிடையே பயணம் செய்யும் போது நடுவழியில் நிலை நிறுத்தப்படுகிறது.  

இந்திய வரலாற்றின் [[மகாபாரதம்|மகாபாரதப் போரில் ஒரு முக்கிய பாத்திரம் வகித்த கர்ணன், இந்த ஏரியை குளிப்பதற்காக உபயோகப்படுத்தப்பட்டதாக நாட்டுப்புற வரலாறு கூறுகிறது. மேலும் கர்ணனின் விரோதி அருச்சுனனின் கடவுளான இந்திரனுக்கு, தனது பாதுகாப்பு கவசத்தை கொடுத்தது இந்த இடத்தில்தான் என்று கருதப்படுகிறது. கர்ணால் நகரம், அதன் பெயர் கர்ணா - தால் என்பதிலிருந்து பெறப்பட்டதாகவும், ஆதலால் இது கர்ணா ஏரி என்று பொருள்படுகிறது. கர்னால் நகரத்தை உள்ளூர் மொழியில் கர்ணன் என்றும் அழைக்கப்படுகிறது.
# நிஞ்சா ஹட்டோரி

***நிஞ்சா ஹட்டோரி*** (忍者ハットリくん, Ninja Hattori) என்பது கார்ட்டூன் திரைத்தொடர் ஆகும். இத்தொடர் இந்தியா உள்ளிட்ட நாடுகளில் ஒளிபரப்பப்படுகிறது. ஆங்கிலத்தில் வெளியான இத்தொடர் தமிழ் உள்ளிட்ட மொழிகளில் டப்பிங் செய்யப்பட்டிருக்கிறது. இத்தொடர் வீடியோ விளையாட்டாகவும், கதைப் புத்தகத் தொகுப்பாகவும் வெளிவந்துள்ளது.  

## கதை
கெனிச்சி மிட்சுபா என்ற 11 வயது ஜப்பானிய சிறுவன் பள்ளிக்கல்வி கற்கிறான். அவனுக்கு ஹட்டோரி கன்சோ என்ற நிஞ்சா வீரச் சிறுவன் நண்பனாகிறான். ஹட்டோரியின் தம்பி சின்ஷோவும், அவர்களின் நாய் ஷிஷிமாரோவும் நிஞ்சா கலையை கற்றவர்கள். இவர்கள் மூவரும் கெனிச்சி வீட்டில் தங்கி கெனிச்சிக்கு உதவுவதாக ஒவ்வொரு தொடரும் அமையப்பெற்றிருக்கும். கெனிச்சி உடன்படிக்கும் தோழியான யுமிக்கோவை காதலிக்கிறான். கெமுமாக்கி என்ற சிறுவன் அப்பள்ளியில் சேர்கிறான். கெமுமாக்கி கோகா நிஞ்சா என்ற கலையை கற்றவன். ஒவ்வொரு முறையும் கெமுமாக்கி கெனிச்சிக்கு தொல்லை கொடுப்பதாகவும், ஹட்டோரி வந்து காப்பாற்றுவதாகவும் கதை அமையப்பெற்றிருக்கும். ஒவ்வொரு தொடரிலும் கெமுமாக்கியும், ஹட்டோரியும் புதுப்புது நிஞ்சா வித்தைகளை கையாளுவர். ஹட்டோரியின் காதலியான சுபாமியும் சில தொடர்களில் இடம்பெற்று, நிஞ்சா வித்தைகளை செய்வாள்.
# கூலி (புதினம்)



**கூலி** (*Coolie*) என்பது முல்க் ராஜ் ஆனந்த் அவர்கள் எழுதிய ஒரு புதினம் ஆகும். இந்தப் புதினம் முதன்முதலில் 1936 இல் வெளியிடப்பட்டது.  

இப்புத்தகம் இந்தியாவில் பிரித்தானிய ஆட்சி மற்றும் இந்திய சாதி அமைப்பை விமர்சிக்கும் வகையில் அமைந்துள்ளது என்பது குறிப்பிடத்தக்கது. ஒரு 14 வயது முனு என்ற சிறுவனை சுற்றி நடைபெறும் கதையும், அவனின் வறுமையினால் சமூக மற்றும் அரசியல் கட்டமைப்புகளில் சுரண்டலுக்கு ஆளாவதும் இதன் சாரம்சம் ஆகும்.  

2004 இல் இந்திய பிரதமராக இருந்த மன்மோகன் சிங், இந்த நூலின் உள்ளடங்கிய நினைவுப் பதிப்பினை தொடங்கிவைத்தார்.
# புத்த குகைகள்

, மகாராஷ்டிரா, இந்தியா]]  
குகைகள், மகாராஷ்டிரா, இந்தியா]]  
**புத்த குகைகள்** என்பவை ஆசியாவில் புத்தர் சிலைகளைக் கொண்ட குகைகளைக் குறிப்பிடுவது ஆகும்.  

## ஆப்கானிஸ்தான்
- பாமியன் புத்தர் சிலைகள் மற்றும் குகைகள்.

## சீனா
- பிய்ஷன் பாறக் குடைவு, டாசூ, சோங்கிங்
- டாசு ராக் கார்விங்ஸ், டாசூ, சோங்கிங்
- பிங்லிங் கோயில், கான்சு
- மொகாவோ கற்குகைகள், துன்ஹுங், கான்சு
- மாட்டி கோயில், சனுன், கான்சு
- மாய்ஜீசன் கிரோட்டோஸ், தியன்ஷா, கான்சு
- ஷ்யுவியன் கிரோட்டோஸ், தியன்ஷாய், கன்சு டிஐஎன்ஷ்சியன் கிரோட்டோஸ், வுவீய், கான்சு
- யூலின் குகைகள், குவாஹூ, கான்சு
- மேற்கு ஆயிரம் புத்தர் குகைகள், கான்சு
- லுங்மென் கற்குகை, ஹெய்நான்
- ஹெனான் பெஷன் கோயில், க்விங்கிங், கிங்ஹாய்
- எந்த ஸ்டோன் கார்விங்ஸ், ஏனிவ், சிச்சுவான்
- ஓரியண்டல் புத்தர் பார்க், லெஷான், சிச்சுவான்
- துஷோசான், குங்சூ, சாண்டோங்
- யுன்காங் கற்குகை, சான்சி
- ஏ-அய் புத்த குகை,  சிஞ்சியாங்
- பெஸெக்லிக் ஆயிரம் புத்த குகை, சிஞ்சியாங்
- சிஞ்சியாங் கும்டுரா ஆயிரம் புத்த குகை, சிஞ்சியாங்
- ஜின்ஜியாங் ஷிபோசான், யுன்னான்

## இந்தியா
குகைகள், மகாராஷ்டிரா, இந்தியா]]  
- அஜந்தா குகைகள், மகாராஷ்டிரா
- எல்லோரா குகைகள், மகாராஷ்டிரா
- எலிபண்டா குகைகள், மகாராஷ்டிரா
- கான்கேரி குகைகள், மகாராஷ்டிரா
- லெண்யாத்திரி, மகாராஷ்டிரா
- அவுரங்காபாத் குகைகள், மகாராஷ்டிரா
- பாண்டவர் குகைகள், மகாராஷ்டிரா
- தானாலே குகைகள், மகாராஷ்டிரா
- தௌலி, ஒடிசா
- லலித்கிரி குகைகள், ஒடிசா
- உதயகிரி, கந்தகிரி குகைகள், ஒடிசா
- உண்டவல்லி, ஆந்திரப் பிரதேசம்
- போஜ்ஜன்ன கொண்டா, ஆந்திரப் பிரதேசம்
- காம்பாலித குகைகள், குசராத்து
- பாக் குகைகள், மத்தியப் பிரதேசம்
- பதாமி, கர்நாடகா
- பாஜா குகைகள், மகாராஷ்டிரா
- கார்லா குகைகள், மகாராஷ்டிரா
- பாந்தவளேனி குகைகள், மகாராஷ்டிரா
- கந்தர் பாலே குகைகள், மகாராஷ்டிரா
- பெடெஸ் குகைகள், மகாராஷ்டிரா
- தாராஷிவ் குகைகள், மகாராஷ்டிரா
- கரோவாடி குகைகள், மகாராஷ்டிரா
- ஜோக்ஷ்வரி குகைகள், மகாராஷ்டிரா
- கரத் குகைகள், மகாராஷ்டிரா
- கொந்தனா குகைகள், மகாராஷ்டிரா
- குடா குகைகள், மகாராஷ்டிரா
- மகாகலி குகைகள், மகாராஷ்டிரா
- மண்டாபேஷ்வர் குகைகள், மகாராஷ்டிரா
- நத்சூர் குகைகள், மகாராஷ்டிரா
- நேனாலி குகைகள், மகாராஷ்டிரா
- பன்ஹாலகாஜி குகைகள், மகாராஷ்டிரா பிட்டல்கோரா, மகாராஷ்டிரா
- ஷெர்வாடி குகைகள், மகாராஷ்டிரா ஷிர்வல் குகைகள், மகாராஷ்டிரா
- ஷிவ்னேனி குகைகள், மகாராஷ்டிரா
- தானேல் குகைகள், மகாராஷ்டிரா
- துல்ஜா குகைகள், மகாராஷ்டிரா
- வா குகைகள், மகாராஷ்டிரா
- சஸ்போல் குகைகள், காஷ்மீர்

## லாவோஸ்
- தம் பா, கம்மனே மாகாணம்
- பக் ஊ குகைகள், லுவாங் பிரபாங்

## மியான்மா்
- பிந்தியா குகைகள், ஷான் மாநிலம்

## நேபாளம்
- முஸ்டாங் ஸ்கை குகைகள், முஸ்தாங் மாவட்டம்

## இலங்கை
- தம்புள்ளை பொற்கோவில்

## தாய்லாந்து
- வாட் தம், பாங் நெகா
- தம் காவோ லுவாங் கேவ், பெட்சாபுரி
- வாட் சுவானககு, தக்வா தங்

## திபெத்
- டாங்கர் பியாங் கோட்டோடீஸ், நேரிரி
# லவ்டேல், இந்தியா



**லவ்டேல்** *(Lovedale)* என்பது இந்தியாவின் தமிழ்நாட்டிலுள்ள நீலகிரி மலையில் அமைந்திருக்கும் ஒரு சிறிய நகரமாகும். நீலகிரியில் கடல் மட்டத்திலிருந்து மிக உயரமாக அமைந்துள்ள நகரங்களில் லவ்டேல் நகரமும் ஒன்றாகும். தற்போது நீலகிரியிலுள்ள முக்கியமான சுற்றுலாத் தளங்களில் இந்நகரமும் இடம் பிடிக்கிறது.  

## அருகாமையிலுள்ள பெரிய நகரங்கள்

- ஊட்டி (5&nbsp;கி.மீ தொலைவு). லவ்டேலிலிருந்து ஒரே 5 கிலோமீட்டர் தொலைவில் மலைகளின் அரசி.
- குன்னூர் (16&nbsp;கி.மீ)
- வெல்லிங்க்டன்

## மக்கள்தொகை

லவ்டேலின் நிலையான மக்கள்தொகை 1000 முதல் 1500 மக்கள் ஆவர். லாரன்சு பள்லியில் தங்கிப்படிப்பவர்களையும் சேர்த்துக் கொண்டால் இத்தொகை மேலும் 1000 அதிகரிக்கும்.  

## நிறுவனங்கள்

லாரன்சு பள்ளி ஓர் உண்டு உறைவிடப் பள்ளியாகும். லவ்டேல் நகரில் ஒரு காவல் நிலையம் உள்ளது. இது லவ்டேல் மற்றும் அதைச் சுற்றியுள்ள கிராமங்களை கண்காணிக்கிறது. இதைத்தவிர ஒரு சிறிய அஞ்சல் நிலையம் மற்றும் பாரத மாநிலவங்கிக் கிளை ஆகிய அலுவலகங்கள் இங்கு உள்ளன. இவையிரண்டு அலுவலகங்களும் லாரன்சு பள்ளிக்காக இயங்குபவையாகும்.  

## கல்வி நிறுவனங்கள்

- லாரன்சு பள்ளி, லவ்டேல்
- புனித அந்தோணி உயர்நிலைப் பள்ளி, லவ்டேல்
- நீலகிரி மெட்ரிகுலேசன் மேல்நிலைப் பள்ளி, லவ்டேல்

## காலநிலை

கோப்பென் காலநிலை வகைப்பாட்டில் லவ்டேல் மிதவெப்ப மண்டல உயர்மேட்டு நில காலநிலை நகரமாக வகைப்படுத்தப்படுகிறது. ஊட்டியும் லவ்டேலும் நீலகிரி மலையின் மிக உயர்ந்த பகுதியில் அமைந்துள்ளன. கடல் மட்டத்திலிருந்து மிக உயர்ந்த பகுதியில் லவ்டேல் அமைந்திருப்பதால் தெற்கு ஆசியாவின் இரண்டு பருவக்காற்று காலங்களிலும் மழையைப் பெறுகிறது. சனவரி முதல் மார்ச்சு வரை உலர் காற்றும் ஏப்ரல் முதம் டிசம்பர் வரை ஈரக் காற்றும் இங்கு வீசுகின்றன. உலர் மற்றும் ஈரக் காற்று காலங்களுக்கு இடையில் காணப்படும் பனிப்பொழிவின் வ்த்தியாசம் 345 மில்லி மீட்டர்கள் ஆகும். ஆண்டு முழுவதும் வெப்பநிலை 42 பாகை செல்சியசு வரை மாறுபடுகிறது.  

மின்சாரக் கனவு திரைப்படத்தின் இறுதிக்காட்சி இங்குதான் திரைப்படமாக்கப்பட்டது.  

## போக்குவரத்து

- தொடருந்து வழி: மேட்டுப்பாளையத்திலிருந்து ஊட்டிக்குச் செல்லும் நீலகிரி மலை இரயில் லவ்டேல் வழியாகச் செல்கிறது. இப்பாதையில் உள்ள மிக உயர்ந்த இரயில் நிலையம் லவ்டேல் இரயில் நிலையமாகும். மேட்டுப்பாளைத்திலிருந்து இரண்டாவது கடைசி இரயில் நிலையம் லவ்டேல் இரயில் நிலையம் ஆகும்.

- சாலை வழி: ஊட்டியிலிருந்து ஐந்து கிலோமீட்டர் தொலைவில் லவ்டேல் அமைந்துள்ளது. வாடகைக் கார் அல்லது பேருந்தில் லவ்டேலை எளிதாக அடையலாம்.

## இவற்றையும் காண்க
- உதகமண்டலம்
- நீலகிரி மாவட்டம்
- கேத்தி
# ஜக்குபட்டி


**ஜக்குபட்டி** (*Jakkupatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது ஜக்குபட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 17 கிலோமீட்டர் தொலைவிலும், அரூரிலிருந்து 31 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°10'10.9"N 78°17'56.3"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 1118 குடும்பங்களும் 4678 மக்களும் வசிக்கின்றனர். இதில் 2469 ஆண்களும் 2209 பெண்களும் அடங்குவர்.  

## மேற்கோள்
# வெல்லிங்டன் கண்டோன்மென்ட்

**வெல்லிங்டன்** (Wellington) என்பது தமிழ்நாட்டின் நீலகிரி மாவட்டத்தில் குன்னூர் நகரத்திற்கு அருகே அமைந்துள்ள படைவீரர்கள் குடியிருப்பு நகரமாகும். இது இந்திய இராணுவத்திற்கு சொந்தமான சென்னை இராணுவப் படைப்பிரிவு மையம் ஆகும். பீல்டு மார்சல் எனப்படும் மிகப்புகழ்பெற்ற உயர் படைத்துறை தளபதி சாம் மானேக்சா இப்பாசறையில் குடியிருந்தார் என்பது வெல்லிங்டன் பாசறையின் சிறப்பாகும். 2008-ஆம் ஆண்டு சூன் 27 அன்றுதான் சாம் மானேக்சா இப்பாசறை நகரில் காலமானார். குன்னூர் நகருக்கு அருகாமையில் வெல்லிங்டன் பாசறை நகரம் அமைந்துள்ளது . இப்பகுதியின் அஞ்சல் குறியீட்டு எண் 643 231 ஆகும்.  

இந்திய இராணுவத்தின் முப்படைப் பிரிவுகளைச் சேர்ந்த பீல்டு கிரேடு அலுவலர்கள் எனப்படும் உயர் இராணுவ அலுவலர்கள், நட்பு நாடுகளைச் சேர்ந்த அலுவலர்கள், பல்வேறு இந்தியக் குடிமைப்பணி அலுவலர்களுக்கான பயிற்சிகள் இங்கு அளிக்கப்படுகின்றன. பீல்டு மார்சல் சாம் மானேக்சா, பிச்சி நாட்டைச் சேர்ந்த சிட்டிவேனி ரபுக்கா, நைசீரிய நாட்டு ஒலுசெகன் ஒபாசாஞ்சோ, செருமன் நாட்டு ஆன்சு-கிரிசுட்டோப் அம்மோன், தனஞ்சய் சோசி, ரிசர்வ் வங்கி ஆளுநர் ஆர்.என். மல்கோத்ரா போன்ற ஆளுமைகள் இப்பாறையில் பயின்ற முன்னாள் மாணவர்களாவர்.  

கல்லூரியின் கடந்தகாலம் ஒரு புகழ்பெற்ற காலமாக உள்ளது. தேவ்லாலியில் 1905-ஆம் ஆண்டு அமைக்கப்பட்ட போதிலிருந்து இதன் பரம்பரை வரலாறு உள்ளது. 1907-ஆம் ஆண்டில் இது பாகித்தானிலுள்ள குவெட்டாவிற்கு மாற்றப்பட்டது. 1947-ஆம் ஆண்டு மீண்டும் இக்கல்லூரி இந்தியாவுக்குத் திரும்பியது. தற்போது இந்திய இராணுவத்தின் மூன்று படைப்பிரிவுக்கும் ஒரே கூரையின் கீழ் இணைக்கப்பட்ட பயிற்சி மையமாகத் திகழ்கிறது.
# பால்க்றிக் வீல்


**பால்க்றிக் வீல்** (Falkirk Wheel) என்பது ஸ்காட்லாந்தில் உள்ள ஒரு சுழலும் படகு தூக்கி ஆகும். இது  யூனியன் கால்வாயுடன் ஃபோர்த் மற்றும் கிளைட் கால்வாயை இணைக்கிறது. மத்திய ஸ்காட்லாந்தில்  பால்க்றிக்  நகரத்திற்கு அருகிலுள்ளதால் இதற்கு இப்பெயரிடப்பட்டது. இது 2002 ஆம் ஆண்டு திறக்கப்பட்டது, 1930களுக்கு பின்னர் முதல் தடவையாக இரு கால்வாய்களையும் மீண்டும் மில்லினியம் இணைப்பு திட்டத்தின் ஒரு பகுதியாக இணைக்கப்பட்டு அமைந்தது.
# பெட்லிங்சீப்


**பெட்லிங்சீப்** (*Betlingchhip*) திரிபுரா மாநிலத்தின் ஜம்புவி மலையில் உள்ள உயரமான சிகரம் ஆகும்.  

## திாிபுராவின் உயரமான இடம்
930 மீட்டா் உயரமான இந்த சிகரம் திாிபுரா மாநிலத்தின் உயரமான சிகரம் ஆகும். இந்த சிகரத்தை சுற்றி நல்ல இயற்கை காட்சிகள் உள்ளன.
# கதிர்நாய்க்கன அள்ளி

**கதிர்நாய்க்கனஅள்ளி**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், மொரப்பூர் ஊராட்சி ஒன்றியம், கதிர்நாய்க்கனஅள்ளி ஊராட்சிக்கு உட்பட்ட ஒரு கிராமம் ஆகும்.  

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°09'15.7"N 78°18'05.8"Eஆகும். இங்கு 642 குடும்பங்களும் 2622 மக்களும் வசிக்கின்றனர். இதில் 1285 ஆண்களும் 1337 பெண்களும் அடங்குவர்.  

## மேற்கோள்
# மான்சர் ஏரி



**மான்சர் ஏரி** (*Mansar Lake*) சம்முவிலிருந்து 62 கிலோமீட்டர் (39 மைல்) தொலைவில் அமைந்துள்ளது. மான்சர் வனப்பகுதிகளால் சூழப்பட்ட ஒரு ஏரியே மான்சர் ஏரியாகும். ஒரு மைல் நீளமும் அரை மைல் அகலமும் கொண்டதாக இந்த ஏரியின் பரப்பு விரிந்துள்ளது. ஈர நிலங்கள் தொடர்பான 2005 ஆம் ஆண்டு ராம்சர் சாசனத்தில் சுரின்சார்-மான்சர் ஏரிகள் ஏரிகளாக நியமிக்கப்பட்டன.  

மான்சர் ஏரி சம்முவில் ஒரு பிரபலமான சுற்றுலாத் தலமாகும் . இது புனித தலமாகவும், மானசரோவர் ஏரியின் புராணத்தையும் புனிதத்தையும் எடுத்துரைக்கும் ஸ்தலமாகவும் விளங்குகிறது .இந்த ஏரியின் கிழக்குக் கரையில் சேஷ்நாக் என்ற ஆறு தலைகள் கொண்ட ஒரு பாம்பு உள்ளது. இந்த சன்னதியில் ஒரு பெரிய பாறாங்கல் உள்ளது., அதில் உள்ள சங்கிலிகள் சிறிய சர்ப்பங்களை குறிக்கும். உமாபதி மஹாதேவ் மற்றும் நரசிம்மாவின் இரண்டு பழமையான கோயில்களும் மன்சார் ஏரியின் அருகே அமைந்துள்ளது. பண்டிகைக் காலங்களில் ஏரியின் நீரில் மக்கள் புனித நீராடுவார்கள்.  

இந்துக்களில் சிலர் தங்கள் ஆண் குழைந்தைகளின் முடியை காணிக்கை செலுத்துகின்றனர் .ஏரியின் கரையில் பல பழமையான கோயில்கள் உள்ளன .இங்கு பக்தர்கள் அதிக எண்ணிக்கையில் வந்து செல்கின்றனர்.சுற்றுலா வருபவர்களுக்கு ஒரு சிறந்த படகு சவாரி செய்யும் ஏரியாக உள்ளது .இந்த ஏரியில் உள்ள பலவிதமான தாவர மற்றும் விலங்கு உயிரிகள் அதிக அளவில் சுற்றுலா பயணிகளை கவருகின்றன .ஏரியை சுற்றிலும் சிமெண்ட்டிலான பாதை உள்ளது.ஏரியில் உள்ள பலவிதமான பறவைகள் ஆமைகள்,மீன்களை பார்க்கும் வசதி செய்யப்பட்டுள்ளது.ஏரியின் அருகில் வனவிலங்கு சரணாலயம் உள்ளது.ஏரியை சுற்றியுள்ள இடங்களில் அங்குள்ள பழங்குடி இன மக்களான குஜ்ஜார் மற்றும் பேக்கர் வால்ஸ் போன்றவர்களை காணலாம் .  
இந்த ஏரியிலிருந்து செல்லும் சாலை நேரடியாக பதன்கோட் -உதம்பூர் சாலையுடன் இணைக்கப்பட்டுள்ளது.  

## மேற்கோள்
# தில்யார் ஏரி


**தில்யார் ஏரி** (*Tilyar Lake*) என்பது அரியானா மாநிலத்தின் முக்கியமான சுற்றுலா தலங்களில் ஒன்றாகத் திகழும் ஓர் ஏரியாகும். இது இந்தியாவின் தலைநகரமான தில்லி - பாசில்கா நெடுஞ்சாலையில், டெல்லியிலிருந்து எழுபது (70) கி.மீ. தொலைவில் அரியானாவில் உள்ள ரோத்தக் நகருக்கு அருகில் உள்ளது.  

டெல்லியின் எல்லையிலிருந்து தில்யார் ஏரி வளாகம் நாற்பத்திரண்டு (42) கி.மீ. தூரத்தில் உள்ளது. தில்யார் ஏரியின் வளாகத்தில் தில்யார் அல்லது ரோத்தக் உயிரியல் பூங்கா உள்ளது. தில்யார் ஏரிக்குச் செல்ல கட்டணம் எதுவுமில்லை. குடும்பமாகப் பார்வையிடச் சிறந்த இடமான தில்யார் உயிரியல் பூங்காவின் நுழைவுக் கட்டணம் பெரியவர்களுக்கு ரூபாய் பத்து (10), சிறியவர்களுக்கு ரூபாய் ஐந்து (5). ஏரியில் மீன்பிடிக்க அனுமதிக் கட்டணம் ரூபாய் இருநூறு (200).  

இந்த ஏரி 132 ஏக்கர் பரப்பளவு கொண்ட பகுதியில், சுற்றியுள்ள பகுதிகளை ஒப்பிடும்போது மிகவும் பசுமைநிறைந்த பரப்பாக, ஒருங்கிணைந்த சுற்றுலா அமைவின் ஒரு பகுதியாக அமைந்துள்ளது. இதனருகில் பல வசதிகளுடன் கூடிய தங்குமிடங்கள், ஓய்வறைகள் உள்ளன. பரந்த புல்வெளிகளும் இயற்கைக் காட்சிகளும் கொண்ட இந்த இடம் ஓய்வெடுக்கச் சிறந்த ஒரு சுற்றுலா மையமாகத் திகழ்வதால் மும்பை போன்ற தொலைதூர இடங்களிலிருந்தும் சுற்றுலாப் பயணிகள் இங்கு வருகின்றனர். ஏரியின் நடுவில் உள்ள சிறிய தீவில் தங்கும் பறவைகளை நோக்கச் சிறந்த இடமாகவும் திகழ்கிறது.  

## மேற்கோள்
# கெலவள்ளி


**கெலவள்ளி** (*Kelavalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கெலவள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 27 கிலோமீட்டர் தொலைவிலும், அரூரிலிருந்து 27 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°13'09.5"N 78°19'50.0"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 867 குடும்பங்களும் 3154 மக்களும் வசிக்கின்றனர். இதில் 1618 ஆண்களும் 1536 பெண்களும் அடங்குவர்.  

## மேற்கோள்
# கணிதச் செயல்திறன் கவலை

**கணிதச் செயல்திறன் கவலை** என்பது ஒருவருடைய செயல்பாடுகளை அல்லது எதாவது ஒரு தேர்வை எதிர்கொள்ளும் போது ஏற்படும் பயம் அல்லது கவலையாகும். கணிதக் கவலை அல்லது பதற்றம் மற்றும் கணித செயல் திறன் இவை இரண்டிற்கும் மிகவும் நெருங்கிய தொடர்பு உள்ளதாக சில கல்வியாளர்கள் கருதுகிறார்கள். கணித கவலை அல்லது பதற்றம் செயல்படுநினைவுடன் தொடர்புடையதாக தற்போதைய ஆராச்சியானது கூறுகிறது.  

ஒரு செயல் அல்லது செயல்பாடுகளை மேற்கொள்ளும்போது ஏற்படக்கூடிய பதட்டமே செயல்திறன் கவலை எனப்படும் . இதை மேடை அச்சம் என்றும் சில கல்வியாளர்கள் கூறுகிறார்கள்.
# கொசப்பட்டி


**கொசப்பட்டி** (*Kosapatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மொரப்பூர் ஊராட்சி ஒன்றியம், கொசப்பட்டி ஊராட்சிக்கு உட்பட்ட ஒரு கிராமம் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், அரூரிலிருந்து 15 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'34.2"N 78°23'14.4"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 57 குடும்பங்களும் 241 மக்களும் வசிக்கின்றனர். இதில் 127 ஆண்களும் 114 பெண்களும் அடங்குவர்.  

## மேற்கோள்
# பாளையம் (தர்மபுரி மாவட்டம்)

**பாளையம்**, என்பது இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், மொரப்பூர் ஊராட்சி ஒன்றியம், கொசப்பட்டி ஊராட்சிக்கு உட்பட்ட ஒரு கிராமம் ஆகும்.  

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'55.7"வ 78°24'29.7"கி ஆகும். இங்கு 127 குடும்பங்களும் 489 பேர் மக்களும் வாழ்கின்றனர். இதில் 256 ஆண்களும் 233 பெண்களும் அடங்குவர்.  

## மேற்கோள்
# லோனார் பள்ளத்தாக்கு ஏரி



**உலோனார் மொத்தல்பள்ள ஏரி** அல்லது **உலோனார் ஏரி** (*Lonar crater lake*) என்பது, மகாராஷ்டிராவின் புல்டானா மாவட்டத்தில்  
உலோனாரில் அமைந்த தேசிய புவியியல் நினைவுச்சின்னம் ஆகும். இது உப்பு சோடா ஏரி ஆகும்.]], காலத்தில் ஒரு விண்கல் தாக்கத்தால் உருவாக்கப்பட்டது. தற்போது 2020 இல் இந்த ஏரியின் நீர் இளஞ்சிவப்பு நிறத்தில் மாறியுள்ளது. இந்த ஏரி, இயற்கையில் உப்பும் காரமும் சேர்ந்த ஏரி ஆகும். புவியியலாளர்கள், சுற்றுச்சூழல் வல்லுநர்கள், தொல்பொருள் ஆராய்ச்சியாளர்கள், இயற்கைவாதிகள், வானியலாளர்கள் இந்த சிற்றரச ஏரி சுற்றுச்சூழலின் பல்வேறு கூறுபாடுகளை ஆய்வு செய்துள்ளனர். . உலகிலேயே இது நான்கிலொரு பசால்ட் பாறை மீதான விண்கல் மொத்தல் குழிப்பள்ளமாகும். மற்ற மூன்று பசால்ட் மொத்தல் குழிப்பள்ளங்கள் தென்பிரேசில் நாட்டில் உள்ளன.  

உலோனார் ஏரி 1.2 கிலோமீட்டர் (3,900 அடி) சராசரி விட்டம் கொண்டிருக்கிறது, மேலும் இது பள்ளம் விளிம்பிற்கு கீழே 137 மீட்டர் (449 அடி) ஆகும். விண்கல் பள்ளம் விட்டம் சுமார் 1.8 கிலோமீட்டர் (5,900 அடி)ஆகும்.  

2010 ஆம் ஆண்டில் வெளியிடப்பட்ட ஆய்வில் 570,000 ± 47,000 ஆண்டுகள் வயது உடையதாக கருதப்படுகிற்து.  

8 கி.மீ. (5 மைல்) உயரத்திற்கு மேல் சுற்றளவு கொண்ட ஒரு முட்டை வடிவத்தை கொண்டிருக்கும் ஒரு சிறிய சிறிய மலைத் தொடர். அடிவாரத்தில், ஏரி சுமார் 4.8 கி.மீ. (மூன்று மைல்கள்) சுற்றளவைக் கொண்டுள்ள ஏரி கரையோரத்திலிருந்தே, விவசாயத்திற்காக பயன்படுத்தப்படுகிறது. தானியங்கள், மக்காச்சோளம், வெண்டை, வாழை மற்றும் பப்பாளி ஆகியவை முக்கிய பயிரிடப்படும் பயிர்களாகும். ஏரியின் நீர் பல்வேறு உப்புகள் அல்லது சோடாக்களைக் கொண்டுள்ளது, மற்றும் வறண்ட காலநிலையில் நீராவி நீர் அளவைக் குறைக்கும் போது, அதிக அளவிலான சோடா சேகரிக்கப்படுகிறது. பூர்ணா மற்றும் பெங்கங்கா எனும் இரண்டு சிறிய நீரோடைகளும், ஏரிக்குள் வந்து சேருகின்றன  

பள்ளம் ஒரு முட்டை வடிவம் உள்ளது. கிழக்கு விட்டம், 35 முதல் 40 பாகக் கோணத்தில் விண்கல் தாக்கம் ஏற்பட்டது.முன்னதாக தெர்மோமினினெசன்ஸ் பகுப்பாய்வு 52,000 ஆண்டுகள் விளைவைக் கொடுத்தது, அண்மையில் ஆர்கான்-ஆர்கான் டேட்டிங், சிதைவு மிகப்பெரியது என்று கூறுகிறது; அது 570 000 ± 47 000 ஆண்டுகள் பழையதாக இருக்கலாம். இந்த அதிக வயது படிகப்பகுதிகளின் அரிதான செயல்முறைகளின் அளவிற்கு ஏற்ப உள்ளது.  

## பிரிவுகள்
உலோனார் பள்ளத்தாக்கின் புவியியல் ஐந்து தனிமண்டலங்களாகப் பிரிந்து, தனித்தன்மையான புவியியல்புப் பண்புகளை வெளிப்படுத்துகின்றன. ஐந்து மண்டலங்களாக, 1. மிக வெளியே உள்ள வீசல் கவிப்பு 2. மொத்தல் பள்ள விளிம்பு 3.மொத்தல் பள்ளச் சரிவுகள் 4. மொத்தல் பள்ளப் படுகை, 5. மொத்தல் பள்ள ஏரி ஆகியன அமைகின்றன.  

கந்தப் புராணம், பத்மப் புராணம், ஐன்-ஐ-அக்பரி போன்ற பண்டைய நூல்களில் இந்த ஏரி முதன்முதலில் குறிப்பிடப்பட்டுள்ளது. 1823 இல் பிரித்தானிய அதிகாரி ஜெ.இ. அலெக்சாந்தர் ஏரிக்கு முதல் ஐரோப்பியப் பயணத்தை மேற்கொண்டார். மகாராட்டிராவின் புல்டானா மாவட்டத்தில் ஏரி அமைந்துள்ள இடம், ஒரு காலத்தில் அசோகர் பேரரசின் பகுதியாகவும், பின்னர் சதாவகானாவின் பகுதியாகவும் இருந்தது. சாளுக்கியர்களும், இராடிரகூடர்களும் இப்பகுதியை ஆட்சி செய்தனர். முகலாயர்கள், யாதவர்கள், நிஜாம், பிரித்தானியக் காலப்பகுதிகளில் இங்கு வணிகம் பரவலாக விளங்கியது. ஏரிக்கு வெளியில் காணப்படும் பல கோயில்கள் யாதவா கோவில்கள் என்றும் ஏமத்பந்தி கோயில்கள் (ஏமத்ரி ராம்காயாவால் பெயரிடப்பட்டவை) என்றும் அழைக்கப்படுகின்றன.  

## காட்சிமேடை
** உலோனார் மொத்தல் பள்ளத்தின் அழகான காட்சி**
# படிஞ்சரேசிரா



**படிஞ்சரேசிரா** (மலையாளம் :പടിഞ്ഞാറെ ചിറ, மேற்கு நீர்த்தேக்கம்) என்பது இந்தியாவின், கேரளத்தின், திரிசூர் நகரில் உள்ள நான்கு பழமையான குளங்களில் ஒன்றாகும். இது கொச்சியின் மன்னரான சக்தன் தம்புரன் (1751-1805) என்பவரால் கட்டப்பட்டது. இது திரிசூரின் புகழ்பெற்ற அடையாளங்களில் ஒன்றாகும். இது வடக்கே மடத்துக்குச் சொந்தமானது.  

## வரலாறு
கொச்சி மன்னர் சக்தன் தம்புரான், தனது ஆட்சியில் நீர் மேலாண்மை மற்றும் நீர்ப்பாசன நோக்கத்திற்காக திருச்சூர் நகரில் நான்கு குளங்களை வெட்டினார். அவை வடகீச்சிரா, படிஞ்சேசிரா, தெக்கேசிரா, கிழக்கேசிரா ஆகும்*.* இவற்றில், பிந்தைய இரண்டு குளங்கள் அழிவுற்றன.
# சன்னிஹித் சரோவர்



**சன்னிஹித் ஏரி** (*Sannihit Sarovar*) என்பது அரியானா மாநிலத்தில் குருசேத்திர மாவட்டத்தில் தென்னசர் என்னும் இடத்தில் ஓடும் ஒரு புனித நீர்த்தேக்கம் ஆகும். இது ஏழு புனித சரசுவதிகள் சந்திக்கும் இடமாக நம்பப்படுகிறது.  

பிரபலமான நம்பிக்கையின்படி சரோவரில் புனித நீர் உள்ளது. அமாவாசை தினத்தன்று (முழு இருள் சூழ்ந்த இரவு) அல்லது கிரகண நாளில் குளத்தின் புனித நீரில் நீராடுவது அசுவமேத யாகம் செய்வதற்கு சமமான புண்ணியங்களை அளிப்பதாக நம்பப்படுகிறது. பக்தர்கள் ஓவ்வொரு மாதமும் அமாவாசை நாட்களில் இங்கு நீராட வருகின்றனர்.  

## கடவுள்
இப்புனித நதியை சுற்றி விஷ்ணு, நாராயணன், லட்சுமி நாராயணன், அனுமன், துர்க்கை ஆகிய கடவுள்களுக்கான கோவில்கள் உள்ளது.  

## இதனையும் காண்க
- சப்த நதிகள்

## மேற்கோள்
# எலவடை


**எலவடை** (*Elavadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கொசப்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், அரூரிலிருந்து 15 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°09'32.9"N 78°23'23.5"Eஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 527 குடும்பங்களும் 2,114 மக்களும் வசிக்கின்றனர். இதில் 1,068 ஆண்களும் 1,046 பெண்களும் அடங்குவர்.  

## மேற்கோள்
# மொ. வேங்கியாம்பட்டி


**வேங்கியாம்பட்டி**, என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கொசப்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், அரூரில் இருந்து 15 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'00.2"N 78°23'42.7"E ஆகும்.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 23 குடும்பங்களும் 93 மக்களும் வசிக்கின்றனர். இதில் 42 ஆண்களும் 51 பெண்களும் அடங்குவர்.  

## மேற்கோள்
# பம்பா சரோவர்



**பம்பா சரோவர்** (*Pampa Sarovar*, கன்னடம்:ಪಂಪ ಸರೋವರ) இது கர்நாடகாவில் கொப்பல் மாவட்டத்தின் ஹம்பியிலுள்ள ஒரு ஏரி. துங்கபத்திரை ஆற்றுக்குக்குத் தெற்கே அமைந்துள்ள புனிதமான ஏரியாக இந்துக்கள் கருதுகின்றனர். இந்து சமய இறையியல் படி, ஐந்து புனித ஏரிகள் உள்ளன. அவை கூட்டாக பஞ்ச-சரோவர் என அழைக்கப்படுகின்றன: மானசரோவர், பிந்து சரோவர், நாராயணன் சரோவர், பம்பா சரோவர் மற்றும் புஷ்கர் சரோவர். இவை பாகவத புராணத்திலும் குறிப்பிடப்பட்டுள்ளது. இந்து இதிகாசங்களுள் பார்வதியின் வடிவமான பம்பா, சிவபக்தியைக் காண்பிப்பதற்காக தவம்செய்த இடமாக பம்பா சரோவர் கருதப்படுகிறது. இராமனின் வருகைக்காக அவரது பக்தையான சபரி காத்திருந்த இடமாக இராமாயணத்தில் இவ்விடம் குறிப்பிடப்பட்டுள்ளது.  

## அமைவு
ஹொசபேட்டேயிலிருந்து ஆனேகுந்திக்கு செல்லும் வழியில் மலைகளின் மத்தியில் மறைந்திருக்கும் ஒரு பள்ளத்தாக்கில் பம்பா சரோவர் ஏரி அமைந்துள்ளது. அனுமன் கோயிலின் அடிவாரத்திலிருந்து சுமார் ஒரு கிலோமீட்டர் தொலைவில் உள்ளது. இந்த ஏரியில் தாமரை மலர்கள் நிறைந்துள்ளது. ஏரியைப் பார்த்தவாறு ஒரு இலட்சுமி கோயிலும் சிவன் கோயிலும் உள்ளன. ஏரியையடுத்து மாமரத்தின் கீழ் சிறிய பிள்ளையார் சன்னதி உள்ளது.  

## மேற்கோள்
# நைனாகவுண்டம்பட்டி


**நைனாகவுண்டம்பட்டி** (*Nayinakavundampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மொரப்பூர் ஊராட்சி ஒன்றியத்துக்கும், கொசப்பட்டி ஊராட்சிக்கு உட்பட்ட கிராமம் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், அரூரிலிருந்து 15 கிலோமீட்டர் தொலைவிலும் அமைந்துள்ளது. மேலும்  
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'36.0"N 78°24'13.1"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 86 குடும்பங்களும் 324 மக்களும் வசிக்கின்றனர். இதில் 170 ஆண்களும் 154 பெண்களும் அடங்குவர்.  

## மேற்கோள்
# பெரிச்சிகோயில் சுகந்தவனேசுவரர் கோயில்



**பெரிச்சிகோயில் சுகந்தவனேசுவரர் கோயில்** தமிழ்நாட்டில் சிவகங்கை மாவட்டத்தில் உள்ள சிவன் கோயிலாகும்.  

## அமைவிடம்
இக்கோயில் சிவகங்கை மாவட்டத்தில் கண்டிரமாணிக்கம் அருகில் பெரிச்சிகோயில் என்னுமிடத்தில் அமைந்துள்ளது. கடல் மட்டத்திலிருந்து சுமார் 104 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 10°01'56.5"N, 78°37'35.8"E (அதாவது, 10.032363°N, 78.626606°E) ஆகும்.  

## இறைவன், இறைவி
இக்கோயிலின் மூலவராக சுகந்தவனேசுவரர் உள்ளார். மூலவர் சிறிய அளவில் உள்ளார். இறைவி சமீபவல்லி ஆவார். கோயிலின் தல மரம் வன்னி ஆகும். கோயிலில் தல தீர்த்தமாக கிணறு உள்ளது. ஆனித்திருவிழா இரண்டு நாள்கள், சிவராத்திரி, கார்த்திகை உள்ளிட்ட பல விழாக்கள் இக்கோயில் நடைபெறுகின்றன.  

## அமைப்பு
திருச்சுற்றில் நான்கு விநாயகர்கள் உள்ளனர். தெட்சிணாமூர்த்தி, சுப்பிரமணியர் ஆகியோருக்கு சன்னதிகள் உள்ளன. இத்தல விநாயகர் மகா கணபதி ஆவார். தனி விமானத்துடன் கூடிய சன்னதியில் காசி பைரவர் உள்ளார். இவ்ர் நவபாஷாணத்தால் செய்யப்பட்டவர் என்றும், இவரை போகர் அமைத்ததாகவும் கூறுவர்.பைரவர் எட்டு கைகளிலும் ஆயுதத்தை ஏந்திய நிலையில் கையில் கபாலத்துடன் உள்ளார். அருகில் மூவர் வணங்கிய நிலையில் உள்ளனர். இங்குள்ள சனீசுவரரை பைரவரின் சீடராகக் கருதி வழிபடுகின்றனர். இவர் பைரவர் சன்னதியின் பின்புறம் வன்னி மரத்தடியில் உள்ளார். இவர் எப்போதும் பைரவருக்கு பின்புறம் உள்ள மற்றொரு முகத்தைத் தரிசித்தபடி உள்ளதாகவும் அந்த முகத்தை பக்தர்கள் காணமுடியாது என்றும் கூறுகின்றனர்.
# பினா சட்டமன்றத் தொகுதி

**பினா (சட்டமன்றத் தொகுதி)** (*Bina Assembly constituency*) (தொகுதி எண்:035) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி சாகர் மாவட்டத்தில் அமைந்துள்ளது.  

## தற்போதைய சட்டமன்ற உறுப்பினர்
பினா சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த *மகேஷ் ராய்* உள்ளார்.
# நீரோடி


**நீரோடி** இந்தியாவில் தமிழ்நாட்டின் தென்கோடி கடற்கரை முனையில் அமைந்திருக்கும் கிராமமாகும். இது அரபிக் கடல் மற்றும் ஏ.வி.எம். கால்வாயால் சுற்றப்பட்டு காணப்படுகிறது. நீரோடியில் பேசப்படும் முக்கிய மொழிகள் தமிழ் மற்றும் மலையாளம் ஆகும்.  

## வரலாற்றுப் பின்னணி
வரலாற்று ரீதியாக, நீரோடி திருவிதாங்கூர் அரசின் ஒரு பகுதியாகும். 1956 ஆம் ஆண்டு நவம்பர் 1 அன்று மாநில மறுசீரமைப்பு சட்டத்தின்படி நீரோடி தமிழ்நாடு மாநிலத்துடன் இணைக்கப்பட்டது.  

நீரோடி 100% கிறிஸ்தவர்கள் வாழும் கிராமம் அகும். இந்தியாவில் போர்த்துகீசிய மிஷினரிகளின் வருகையிலிருந்தோ அல்லது அதற்கு முன்னிருந்தோ நீரோடியில் கிறிஸ்தவ மதம் இருந்திருக்கலாம். மேலும், புனித பிரான்சிஸ் சவோியாா் பதினாறாம் நூற்றாண்டின் முடிவில் தென்னிந்தியாவில் கிறிஸ்தவத்தை பரப்பியதன் விளைவாக இந்திய கடற்கரைகளில் கிறிஸ்தவ சமுதாயங்கள் நன்கு வளர்ச்சியடைந்தன.  

இப்போது நீரோடி கொல்லங்கோடு நகராட்சியின் பகுதியாக உள்ளது.  

## பொருளாதாரம்
நீரோடியிலுள்ள ஏறக்குறைய 95 சதவீத மக்கள் மீன்பிடி தொழிலில் ஈடுபட்டுள்ளனர்.  

## பங்கு பணியாளர்கள்
| பொறுப்பு | பெயர் | பதவி காலம் | பதவியிலிருந்த காலம் |
| --- | --- | --- | --- |
| பங்கு தந்தை | Rev. Fr. டோனி ஹம்லேட் | 25 மே 2019 - 28 மே 2022 |  |
| Rev. Fr. கிளிட்டஸ் வின்சென்ட் | 28 மே 2022 - தற்போது வரை |  |  |
| உதவி பங்கு தந்தை | Rev. Fr. விஷால் | 25 மே 2019 - 30 மே 2020 |  |
| Rev. Fr. சிஜின் | 30 மே 2020 - 29 மே 2021 |  |  |
| Rev. Fr. ஜிபு | 29 மே 2021 - 28 மே 2022 |  |  |
| Rev. Fr. டோமி தோமஸ் | 28 மே 2022 - 27 மே 2023 |  |  |
| Rev. Fr. கிரண் லீன் | 27 மே 2023 - 25 மே 2024 |  |  |
| Rev. Fr. பிரமோத் சேவியர் | 25 மே 2024 - தற்போது வரை |  |  |

## கல்வி

- புனித நிக்கோலாஸ் தொடக்க பள்ளி
- புனித ஜோசப் மழலையர் பள்ளி
- அரசு தொடக்க பள்ளி
- புனித நிக்கோலஸ் உயர்நிலைப்பள்ளி

## விழாக்கள்
| வ. எண். | பெயர் | விழா தொடங்கும் நாள் | விழா முடியும் நாள் |  |
| --- | --- | --- | --- | --- |
| **பங்கு திருவிழா** |  |  |  |  |
| 1. | **புனித நிக்கோலஸ் திருவிழா** | நவம்பர் 27 | டிசம்பர் 06 |  |
| **மற்ற விழாக்கள்** |  |  |  |  |
| 1. | **க*<nowiki/>*ிறிஸ்து ராஜா விழா** | பொது கால கடைசி ஞாயிறு |  |  |
| 2. | **ப*<nowiki/>*ுனித மிக்கேல் அதிதூதர் விழா** | செப்டம்பர் 26 | செப்டம்பர் 29 |  |
| 3. | **தூய ஆரோக்கிய அன்னை விழா** | செப்டம்பர் 06 | செப்டம்பர் 08 | } |

## மேலும் பார்க்க
• மார்த்தாண்டன்துறை  

• கொல்லங்கோடு
# நாகலப்பு



**நாகலப்பு** (Nagalaphu) என்பது இந்தியாவின் உத்திரகாண்ட் மாநிலத்திலுள்ள பித்தோரோகாா் மாவட்டத்தில் அமைந்துள்ள ஒரு இமயமலைச் சிகரம் ஆகும்.இது ஒரு லாசா் தா்மா சமவெளி மற்றும் ராலம் கோாி கங்கை சமவெளிகளை பிாிக்கும் இமயமலையின் பகுதி ஆகும். இது கடல் மட்டத்தில் இருந்து சுமாா் 6410 மீட்டா் (21,030 அடி) உயரத்தில் அமைந்துள்ளது.  

சிகரத்தின் தென்பகுதியில் பஞ்சசூலியின் ஐந்து சிகரங்கள் உள்ளன. சோனா மற்றும் மியோலா பனிப்பாறை (பஞ்சசூலியின் பனிப்பாறையும் சோ்ந்தது) நாகலப்பின் கிழக்கில் உள்ளது. மேற்கு பகுதியில் பொிய உத்தாாி பேலட்டி பனிப்பாறை உள்ளது.  

நாகலப்பு இன்னும் அளவிடபடவேண்டும்
# மொட்டையன்பட்டி

**மொட்டையன்பட்டி**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், மொரப்பூர் ஊராட்சி ஒன்றியம், மொரப்பூர் ஊராட்சிக்கு உட்பட்ட ஒரு கிராமம் ஆகும்.  

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'24.0"வ 78°25'07.5"கி ஆகும். இங்கு 41 குடும்பங்களும் 144பேர் மக்கள் வாழ்கின்றனர். இவரில் 80 ஆண்களும் 64 பெண்களும் அடங்குவர்.  

## மேற்கோள்
# வெங்கடசமுத்திரம்


**வெங்கடசமுத்திரம்** (*Venkatesamudram*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643531. இது வெங்கடசமுத்திரம் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாப்பிரெட்டிப்பட்டியில் இருந்து 3 கிலோமீட்டர் தொலைவிலும் தொலைவிலும் உள்ளது. மேலும்  
இவ்வூர் கடல்மட்டத்தில் இருந்து சராசரியாக 320 மீட்டர் உயரத்தில் இருக்கிறது. இவ்வூரின் அமைவிடம்11°55'40.7"N 78°20'53.3"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 952 குடும்பங்களும் 3435 மக்களும் வாழ்கின்றனா். இதில் ஆண்கள் 1706 பெண்கள் 1729 ஆவா். . இங்கு அரசின் ஊராட்சி ஒன்றிய தொடக்கப்பள்ளி மற்றும் உயா்நிலைப்பள்ளி உள்ளது.  

## மேற்கோள்
# காந்தி கோவில்

**மகாத்மா காந்தி கோவில்**, மகாத்மா காந்தி மற்றும் அவருடைய மனைவி கஸ்தூரிபாய் காந்தி நினைவாக அமைந்த கோவில் உள்ள ஒரே இடம் தமிழ்நாட்டின் ஈரோடு மாவட்டம், பவானி வட்டம், சலங்கப்பாளையம் பேரூராட்சியில் அமைந்த **செந்தாம்பாளையம்** எனும் ஊராகும். இந்த ஊரைச் சேர்ந்த வையாபுரி முதலியார், காந்தியடிகள் மீது கொண்ட பற்றால் கடந்த 1998ம் ஆண்டு காந்திக் கோவிலைக் கட்டினார். இக்கோயிலில் காந்தி ஜெயந்தி நாளான ஆண்டுதோறும் அக்டோபர் மாதம் 2-ஆம் நாளன்று சிறப்பாக விழா கொண்டாடப்பட்டு வருகிறது.  
## இதனையும் காண்க
- எம்ஜிஆர்-ஜெயலலிதா கோவில்
- காந்தி அருங்காட்சியகம், மதுரை
# குரை சட்டமன்றத் தொகுதி

**குரை (சட்டமன்றத் தொகுதி)** (*Khurai Assembly constituency*, தொகுதி எண்:036) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி சாகர் மாவட்டத்தில் அமைந்துள்ளது .  

## தற்போதைய சட்டமன்ற உறுப்பினர்
குரை சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த *பூபேந்திர பையா* உள்ளார்.
# உவர்ப்புத் தன்மை

**உவர்ப்புத்தன்மை** அல்லது **உவர்ப்பியம்** என்பது நீரின் உப்புத்தன்மையை குறிப்பதாகும். ஆதாவது நீரில் கரைந்துள்ள உப்பின் அளவை எடுத்துரைப்பதாகும். உவர்ப்புத்தன்மை என்று முன்னொட்டு ஏதும் இல்லாமல் கூறினால் அது பெரும்பாலும் நீரின் உப்புத்தன்மையையே குறிக்கும், மண்ணின் உவர்ப்புத்தன்மை மண் உவர்ப்புத்தன்மை என்று அழைக்கப்படுகிறது.  

## நீரை உவர்ப்புத்தன்மை கொண்டு வேறுபடுத்துதல்
நீரை உவர்ப்புத்தன்மை கொண்டு வேறுபடுத்துதல் என்பது, நீரில் கரைந்துள்ள உப்பின் அளவைக் கொண்டு நான்கு வகையாக வேறுபடுத்தப்படுத்துவதாகும். இந்நீரில் உப்பின் அளவை நீரின் மின் கடத்துதிறனைக் கொண்டு அளவிடப்படுகிறது. நீரில் உள்ள உப்பின் அளவு *ஆயிரத்தில் எவ்வளவு பங்கு* என்பதைக் குறிக்கும் பி.பி.டி (ppt, parts per thousand) என்ற அளவீட்டின் மூலம் குறிக்கப்படுகிறது.  

## கடல் நீரில் உவர்ப்புத்தன்மை
உலகில் உள்ள பேராழிகளின் சராசரி உவர்ப்பியம் ஒரு லிட்டர் நீரில் 35 கிராம் ஆகும்.  
சாக்கடல், செங்கடல், பாரசீக வளைகுடா போன்றவற்றில் உப்பளவு மிக அதிகமாகும். இங்கு உவர்ப்பியத்தின் அளவு 40 கிராம் ஆகும். (காரணம் மிக அதிகமாக நீராவியாதாலும் மற்றும் குறைந்த அளவு நன்னீர் சேர்க்கையும் ஆகும்).  
கடல்களிலேயே சாக்கடலில் மிக அதிக அளவு உவர்ப்பியம் உள்ளது. துருவ பிரதேசங்களில் உள்ள கடல்களில் உவர்ப்பியம் மிக குறைவாக இருப்பதற்குப் பனி உருகுதலும் அதிக மழை பொழிவும் காரணமாகும்.  
| நீர் உவர்த்தன்மை |
| --- |
# வறுத்தல்


**வறுத்தல்** அல்லது **உலர் வறுப்பு** (Dry roasting) என்பது எண்ணெய் அல்லது நீர் போன்றவற்றை பயன்படுத்தாமல் உலர்ந்த உணவுப்பொருட்களை வெப்பத்தை மட்டும் பயன்படுத்தி வறுத்தெடுத்தல் ஆகும். மற்ற வறண்ட வெப்ப முறைகள் போலல்லாமல், உலர் வறுப்பில் கொட்டைகள், விதைகள் போன்றவற்றை உணவுகளுக்குப் பயன்படுத்தப்படுகிறது. கொட்டைகள் தீய்ந்து போவதைத் தடுக்கவும், அனைத்து கொட்டைகள் மற்றும் விதைகளும் சமமான வெப்பம் பெறவும் கிளறிவிடப்படுகின்றது.  

உலர் வறுப்பு என்பது சில உணவுப் கொருட்களுக்கான மசாலை தயாரிப்பதற்கான பொதுவான வழியாக உள்ளது. வாணலி அல்லது கடாய் மூலமாகவோ அல்லது இதற்கெனவே தயாரிக்கபட்ட வறுப்பான்கள் (காபி கொட்டை, பீன்ஸ், வேர்கடலை போன்றவற்றை வறுக்க பயன்படும் வறுப்பான்கள்) கொண்டு வறுக்கப்படுகின்றன. உலர் வறுத்தலால் உணவில் உள்ள புரதங்கள் வேதி மாற்றமடைகின்றன், அதன் சுவையும் மாறுகிறது, சில மசாலைப் பொருட்களின் சுவையும் மணமும் கூடுகின்றது. வறுக்கப்படும் உணவுடன் சுவைக்காக மூலிகைகள், மசாலாக்கள், சர்க்கரை போன்றவை சேர்த்து பொன்நிறம் வரும் வரை வறுக்கப்படுகின்றன.  

பொதுவாக உலர் வறுவலுக்கு வறுகடலை, தேயிலை,காபி, சாக்லெட் மற்றும் கோகோ கொட்டைகள் போன்றவை ஆட்படுகின்றன.
# லுக்ரிடியா மோட்


**லுக்ரிடியா மோட்** (Lucretia Mott) (3, சனவரி 1793- 11, நவம்பர் 1880) ஒரு அமெரிக்க சீர்திருத்தவாதியும், அடிமை முறை எதிர்பாளரும், பெண் உரிமை போராளியும் ஆவார். 1840 ஆம் ஆண்டில் உலக எதிர்ப்பு அடிமை எதிர்ப்பு ஒப்பந்தத்தில் பெண்களின் நிலையை மாற்றியமைக்கும் முக்கிய கருத்துகளை அவர் உருவாக்கியிருந்தார். பெண்களின் உரிமை பற்றிய முதல் கூட்டத்திற்கு ஜேன் ஹண்ட் அவர்களால் அழைக்கப்பட்டார். 1848 செனிகா ஃபால்ஸ் கன்வென்ஷன் காலத்தில் மாட் பிரகடனங்களின் பிரகடனத்தை எழுதுவதற்கு உதவினார்.
# அலையாத்தி (வெண் கண்டல்)



**அலையாத்தி** அல்லது **வெண் கண்டல்**(தாவரவியல் பெயர்:*Avicennia officinalis*) என்பது அகான்தேசி தாவரக் குடும்பத்தைச் சேர்ந்தது. கி.பி. 980 லிருந்து 1037 வரை வாழ்ந்த அரேபியா மருத்துவரான அவிசஸன்னா என்பவரது பெயரை நினைவூட்டுவதே அவிஸின்னியா என்ற முதற்பெயர். மருத்துவப் பலன்களைக் கொண்டது என்பதைக் குறிப்பதே அபிஸினாலிஸ் என்ற இணைப்பெயர். வட இந்தியாவில் இதனை பினா எனக் கூறுவர். கடல் அலைகளின் வேகத்தை ஆற்றுவதன் காரணமாக, இதற்கு அலையாத்தி என்று பெயர் ஏற்பட்டுள்ளது.  

## பரவல்
இந்த வகை மரங்கள் பங்களாதேஷ், கம்போடியா, இந்தியா, இந்தோனேசியா, மலேசியா, மியான்மர், நியூ ஜெனிவா, பிலிப்பைன்ஸ், சிங்கப்பூர், இலங்கை, தாய்லாந்து மற்றும் வியட்நாம் போன்ற நாடுகளில் காணப்படுகிறது. தமிழ்நாட்டில் பிச்சாவரம் மற்றும் பட்டுக்கோட்டைக்கு அருகிலுள்ள கடற்கரைப் பகுதிகளில் அடர்ந்த பெரும் காடுகளாக உருவாகியுள்ளன.  

## வளரியல்பு
ஆறுகளின் கழிமுகப் பகுதிகளிலும் சேறுபடிந்த சதுப்பு நிலக் கடற்கரைப் பகுதிகளிலும், கடலை ஒட்டிய நிலையில் காணப்படுகிறது. மரங்கள் நெருக்கமாக உள்ள இடங்களில் ஓங்கி உயர்ந்து 12-18 மீட்டர் உயரம் வளரக்கூடியது. நெருக்கமில்லா இடங்களில் சிறிது வளைந்து படர்ந்து இருக்கும்.  

### தண்டு
சாம்பல் நிறச்சாயமுள்ள வெண்மை நிறப்பட்டையுடன் 30-45 செ. மீட்டர் கனத்துடன் அடிமரம் இருக்கும். பிச்சாவரத்தில் 2.5 மீட்டர் சுற்றளவுள்ள மரங்கள் உள்ளன. அடிப்பகுதியில் துளிர்க்காது; மடிந்து கட்டைகளாகவே இருக்கும்.  

### வேர்
மரத்தை ஒட்டி, சுவாச வேர்கள் தரையிலிருந்து 45-60 செ. மீட்டர் உயரத்தில் செங்குத்தாக வளர்ந்து அடர்ந்திருக்கும்.  

### இலை
இலைகள் 2 செ.மீட்டர், நீளக் காம்புகளில் 4 முதல் 9 செ.மீட்டர் நீளமும், 4 முதல் 6 செ.மீட்டர் அகலமும் உடைய கோள வடிவில் இருக்கும். துளிர் இலைகளில் மேற்புறம் பளபளப்பாக இருக்கும். முற்றிய நிலையில் பளபளப்பு இல்லாக் கரும்பச்சை நிறத்தைப் பெற்றிருக்கும். கீழ்புறம் வெள்ளையாக, வெள்ளைப்பொடி தூவியது போன்று காணப்படும். உப்பு படிந்திருக்கும். நீரில் இருந்து எடுத்த சோடியம் மற்றும் பொட்டாசியம் உப்புக்களை இலைகளின் மூலம் கசிவாக வெளியேற்றிவிடும். தேவைக்கு அதிகமாக உப்பு நீரை உறிஞ்சி இலைகளின் மூலம் கசிவாக வெளியேற்றிவிடும். தேவைக்கு அதிகமாக உப்பு நீரை உறிஞ்சி இலைகளின் மூலம் உப்பை வெளியேற்றுவதால்தான் இம்மரம் உப்பு நீரில் வளர முடிகிறது.  

### மலர்கள்
மரம் முளைத்தெழுந்த 1 முதல் 2 வருடங்களிலேயே பூக்கத் துவங்கிவிடும். கிளைகளின் நுனியில் மஞ்சள் துவரையைப் போன்ற மொட்டுக்களாகவும், ஒரு மஞ்சரியில் ஆறு மொட்டுகளாகவும் உருவாகும். பின்னர் மஞ்சள் நிறத்தில் சிறு பூக்களாக ஜூலையில் மலரும்.  

### நெற்று மற்றும் விதை
மலர்கள் மலர்ந்தபின் 2 x 1.5 செ. மீட்டர் அளவில் நீண்ட குட்டை வடிவ தட்டையான நெற்று உருவாகும். ஒவ்வொரு நெற்றிலும் ஒரு விதை இருக்கும். மரத்திலேயே இந்த விதை முளைத்திடும். அந்நிலையில் மழைக்காலத்தில் மரத்தினடியில் நீர்மட்டம் உயர்ந்ததும், நெற்றுக்கள் உதிர்ந்து கடல் நீரிலே மிதந்து சென்று, நீர் வடியும் பொழுது செடிகொடிகள் மற்றும் மண் திட்டுகள் உள்ள பகுதியில் முளைத்திடும். முளைக்கும் பொழுதே செங்குத்தாக வளரும். சுவாச வேர்களை வளர்த்துக் கொண்டு விடும். பின் அங்கேயே துரிதமாக வளர்ந்து நிலைத்துவிடும். உள்நாட்டுப் பகுதியை விட கடலை நோக்கியே இதன் பரவுதல் உள்ளது.
# இராசலாம்பட்டி


**இராசலாம்பட்டி** (*Rasalampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மொரப்பூர் ஊராட்சி ஒன்றியம், மொரப்பூர் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 27 கிலோமீட்டர் தொலைவிலும், அரூரிலிருந்து 12 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'50.1"N 78°24'17.0"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 602 குடும்பங்களும் 2382 மக்களும் வசிக்கின்றனர். இதில் 1167 ஆண்களும் 1215 பெண்களும் அடங்குவர்.  

## மேற்கோள்
# கோழிமேக்கனூர்


**கோழிமேக்கனூர்** (*Kozhimekkanur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643532. இது வெங்கடசமுத்திரம் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 46 கிலோமீட்டர் தொலைவிலும், பாப்பிரெட்டிப்பட்டியில் இருந்து 3 கிலோ மீட்டர் தொலைவிலும் உள்ளது. மேலும்  
இவ்வூரானது கடல்மட்டத்தில் இருந்து சராசரியாக 310 மீட்டர் உயரத்தில் இருக்கிறது. இவ்வூரின் அமைவிடம்11°55'11.2"N 78°21'44.6"E ஆகும். இங்கு இந்தியன் வங்கி மற்றும் ஸ்டான்லி மெட்ரிக் மேனிலைப்பள்ளி போன்றவை உள்ளன.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த கிராமத்தில் 1246 குடும்பங்களும், 4775 மக்களும் வாழ்கின்றனா். இதில் ஆண்கள் 2401, பெண்கள் 2374 ஆவா்.  

## மேற்கோள்
# நடுப்பட்டி


**நடுப்பட்டி** (*Nadupatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643548. இது மஞ்சவாடி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாப்பிரெட்டிப்பட்டியில் இருந்து 13 கிலோமீட்டர் தொலைவிலும், மாநிலத் தலைநகரான சென்னையில் இருந்து 288 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 183 குடும்பங்களும் 767 மக்களும் வாழ்கின்றனா். இதில் 389 ஆண்கள் 378 பெண்கள் ஆவா். கிராமத்தில் கல்வியறிவு பெற்றவர்கள் விகிதம் 49.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்  

## மேற்கோள்
# பெத்திடின்



உடல் நோய் ஏற்படும் போது ,வலி தெரியாமல் இருக்க மருத்துவரால் ஊசி மூலம் பெத்திடின் மருந்து செலுத்தப்படுகிறது .சிலர் நோய் தீர்ந்த பின்பும், குறிப்பிட்ட மருத்துவரின் கவனத்திற்கு தெரியாவண்ணம் போதைக்காக மீண்டும் இதை ரகசியமாக உபயோகிக்கின்றனர்.பின்பு நாளடைவில் அதற்கு அடிமையாகின்றனர்.அப்படி அடிமையாகிவிட்டால் பின்பு அதிலிருந்து மீளுவது மிக கடினமான காரியம் .அறிவாளிகளும்,மேதைகளும் ,மருத்துவத் துறையில் உள்ளோரும் கூட இதற்கு அடிமையாகின்றனர்.பெத்தடின் ஊசி ஒருநாள் போடாவிட்டாலும் கூட அவ்வேட்கையை அவர்களால் தாங்க முடியாமல் மிகுந்த வேதனைக்கு உள்ளாவர் .இவர்களது வாழ்க்கை மிகவும் பரிதாபத்துக்குரியது .இவ்வகை மருந்தடிமை சிலநேரம் உயிருக்கும் ஆபத்தான நிலைக்கு கொண்டு போய் சேர்க்கும்.இவ்வகையாக ஏதேனும் ஒரு மருந்திற்கு அடிமையாகும் போது அதிலிருந்து எளிதாக மீள்வது கடினம் .ஏனென்றால் ஒரு பழக்கத்திற்கு அடிமையாவதும்,அதிலிருந்து விடுபடுவதும் மனம் தொடர்பானது ஆகும் .இதிலிருந்து விடுபடவேண்டுமென்றால் ,அப்பழக்கத்தின் தீமைகளை எப்போதும் , இரவு பகலென பாராமல்நினைவில் கொள்ள வேண்டும்.தன் மனதை, தானே கட்டுப்படுத்த வேண்டும் .பெத்தடின் மீது ,மனதில் ,வெறுப்பினை உருவாக்க வேண்டும்.அதற்கு பதிலாக பெத்தடின் ஊசி போட தோன்றும் நேரங்களின் அவர்களுக்கு மிகவும் பிடித்தமான, வேறு மாற்று ஆரோக்கியமான உணவுகளை உட்கொள்ள அவர்களை பழக்கப்படுத்த வேண்டும்.பெத்தடின் மட்டுமன்று ,கஞ்சா மற்றும் மதுவிற்கு அடிமையானவர்களையும் உளவியல்ரீதியாக மட்டுமே இயல்பான நிலைக்கு கொண்டு வர முடியும்.
# பெருங்கடல் நீரோட்டம்



**பெருங்கடல் நீரோட்டம் ** (*ocean current*) என்பது பொதுவாக பெருங்கடலில் ஒரு குறிப்பிட்ட திசையில் பெரிய பரப்பில் நகரும் நீரினைக் குறிக்கும். வேறு வகையில் கூறுவதானால் பெருங்கடல் நீரோட்டமானது கடலில் இயல்பாக ஓடும் நீராகும். இந்த நீரோட்டங்கள் ஆறுகளைப் போல குறிப்பிட்ட பாதை, வேகத்தில் பாய்கின்றன. இவை வெப்ப மற்றும் குளிர் நீரோட்டங்கள் என இரு வகைப்படும். வெப்ப நீரோட்டங்கள் தாழ் அட்சரேகையிலிருந்து உருவாகி துருவங்களை நோக்கி ஓடுகின்றன. குளிர் நீரோட்டங்கள் உயர் அட்ச ரேகை பகுதிகளில் உருவாகி பூமத்தியரேகையை நோக்கி ஓடுகின்றன. பெருங்கடல் நீரோட்டங்கள் காற்று, நீர் வெப்பநிலை, உப்பின் அடர்த்தி, மற்றும் நிலவின் ஈர்ப்பு விசை போன்றவற்றால் ஏற்படுகின்றன. இந்த நீரோட்டத்தின் திசையும் விரைவும் கடலோரப் பகுதி, கடலின் அடித்தரை ஆகியவற்றின் தன்மைகளைச் சார்ந்துள்ளன. இந்த நீரோட்டங்கள் பல்லாயிரக்கணக்கான தொலைவு பாய முடியும். இவை உலகின் அனைத்துப் பெருங்கடல்களிலும் காணப்படுகின்றன. ஓர் முதன்மை எடுத்துக்காட்டாக அத்லாந்திக் பெருங்கடலில் காணப்படும் வளைகுடா ஓடையைக் குறிப்பிடலாம்.  

பெருங்கடல் நீரோட்டங்களை கடலின் மேல்மட்டத்திலும் காணலாம்; நீரடியில் ஆழமான பகுதிகளிலும் காணலாம்.  
- கடலின் மேற்புறத்தில் காணப்படும் நீரோட்டங்கள் காற்றைச் சார்ந்துள்ளன. இவை வட கோளத்தில் கடியாரச் சுற்றாகவும் தெற்கு அரைக்கோளம்|தென் கோளத்தில் கடிகாரச் சுற்றுக்கு எதிராகவும் பயணிக்கின்றன. இவற்றை கடல் மட்டத்திலிருந்து வரை காணப்படுகின்றன.
- ஆழ்கடல் நீரோட்டங்கள் நீரழுத்தம், நீரின் வெப்பநிலை, உப்பின் அடர்த்தி இவற்றைச் சார்ந்துள்ளன.

பெருங்கடல் நீரோட்டங்கள் உலகளவிலான ஓர் செலுத்துப் பட்டையாக செயல்பட்டு புவியின் பல்வேறு மண்டலங்களின் வானிலையை தீர்மானிப்பதில் முதன்மை பங்கு கொள்கின்றன. காட்டாக பெருவிலுள்ள லிமாவின் வெப்பநிலை அதன் அமைவிடத்தினால் மிகவும் வெப்பமாக இருக்க வேண்டும்; ஆனால் அம்போல்ட்டு நீரோட்டத்தினால் இப்பகுதி குளிர்ந்து உள்ளது.
# நவலை


**நவலை** (*Navalai*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மொரப்பூர் ஊராட்சி ஒன்றியத்துக்கும், நவலை ஊராட்சிக்கும் உட்பட்ட கிராமம் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 25 கிலோமீட்டர் தொலைவிலும், அரூரிலிருந்து 19 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°10'16.5"N 78°21'47.4"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 769 குடும்பங்களும் 3127 மக்களும் வசிக்கின்றனர். இதில் 1600 ஆண்களும் 1527 பெண்களும் அடங்குவர்.  

## மேற்கோள்
# சாந்தி சாகர ஏரி


**சாந்தி சாகர ஏரி** (*Shanti Sagara*) **சுலேகெரே** என்றும் அழைக்கப்படும் இது, இந்தியாவின் கருநாடக மாநிலத்திலுள்ள தாவண்கரே மாவட்டத்தில் சென்னகிரி எனும் பகுதியில் அமைந்துள்ள ஆசியாவிலேயே கட்டப்பட்ட இரண்டாவது பெரிய ஏரியாகும்..  

## சிறப்பு
சாந்தி சாகர ஏரி, 1128 ஆம் ஆண்டு கட்டப்பட்ட மதகுகள் கொண்ட அணையினால் உருவாக்கப்பட்டது. இந்த ஏரி 800 ஆண்டைய வரலாற்றைக் கொண்டுள்ளது. பெரிய ஏரியைக் கட்டமைக்க மூன்று ஆண்டுகள் ஆகியுள்ளது. 6,550 ஏக்கர் (2,651 எக்டர்) பரப்பளவைக் கொண்ட இந்த ஏரி 30 கி.மீ. (19 மைல்) சுற்றளவு கொண்டது. இது 81,483 ஏக்கர் (32,975 எக்டர்) மொத்த வடிகால் படுகையைக் கொண்டுள்ளது. இது 4,700 ஏக்கர் (1,900 எக்டர்) நிலத்திற்கு நீர்ப்பாசனம் அளிக்கிறது. மேலும், 170க்கும் மேற்பட்ட கிராமங்கள் இதனால் பயனடைகின்றன.  

இதில் இருமதகுகள் உள்ளன. வடக்கில் "சித்தா மதகும்" தெற்கில் "பசவா மதகும்" உள்ளன. மதகுகள் சிதைந்திருந்தாலும் நீரின் பெருவிசையால் அவற்றூடாக நீர் செல்லும்போது, சுற்றியுள்ள கட்டகம் சிதையாமல் உள்ளமை கட்டமைப்பின் நிலைப்புதிறத்தை வெளிப்படுத்துகிறது.  

ஏரி வற்றும்போது தேவைப்பட்டால் பத்திரா அணையின் வலது கரையில் இருந்து நீரை நிரப்பிக் கொள்ளும் வகையில் வசதியுள்ளது.
# எட்டிப்பட்டி (அரூர்)



**எட்டிப்பட்டி** (Ettipatti) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், மொரப்பூர் ஊராட்சி ஒன்றியம், நவலை ஊராட்சிக்கு உட்பட்ட ஒரு வருவாய் கிராமம் ஆகும்.  

## அமைவிடம்
மோபிரிபட்டி ஊராட்சிக்கு உட்பட்ட இந்த ஊரானது மாவட்டத்தின் தலைநகரான தருமபுரியில் இருந்து 44 கிலோமீட்டர் தொலைவிலும், மாநிலத் தலைநகரான சென்னையில் இருந்து 257 கிலோமீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°10'16.5"N 78°21'47.4"Eஆகும். இங்கு 116 குடும்பங்களும் 421 மக்களும் வசிக்கின்றனர். இதில் 221 ஆண்களும் 200 பெண்களும் அடங்குவர்.  

## மேற்கோள்
# செங்கல் தேரி

**செங்கல் தேரி** (*Chengaltheri or Sengaltheri*) இந்தியாவின் தமிழ்நாடு மாநிலம் திருநெல்வேலி மாவட்டத்தில் மேற்குத் தொடர்ச்சி மலையடிவாரத்தில் உள்ள ஒரு வனப்பகுதி ஆகும். இந்த இடம் களக்காட்டிலிருந்து மேற்கில் 18 கி.மீ தொலைவில் அமைந்துள்ளது. கடல் மட்டத்திலிருந்து 3000 அடி உயரத்தில் அமைந்துள்ள செங்கல் தேரியை செங்குத்தான மலைப்பகுதியில் குறுகிய சாலைகளை கடந்து சென்றால் அடையலாம். செங்கல் தேரி ஒரு சுற்றுலாத்தலமாகவும் திகழ்கிறது. பல அருவிகளும் நீரோடைகளும் இருப்பதால் சுற்றுலாப் பயணிகள் இங்கு அதிக அளவில் வருகின்றனர். செப்டம்பர் முதல் மார்ச்சு மாதம் வரையிலான காலம் செங்கல்சேரிக்கு செல்வதற்கு உகந்த காலமாகும்.  

இப்பகுதியில் சுற்றுலாப் பயணிகள் தங்குவதற்காக மரத்தாலான விடுதி, அருங்காட்சியகம், நூலகம் மற்றும் மிருகங்களைப் பார்க்க பார்வை மாடங்கள் உள்ளன.  

9-வது கி.மீ தொலைவில் முதலிருப்பான் அருவி நீரோடைகள் உள்ளன. முதலிருப்பான் அருகே உள்ள அடர்ந்த காட்டுப் பகுதியில் யானைக்குழி உள்ளது. இங்கு யானைகள் கூட்டமாக காணப்படும்.
# கவுண்டம்பட்டி


**கவுண்டம்பட்டி** (*Kavandampatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 636 905. கவுண்டம்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாப்பிரெட்டிப்பட்டியில் இருந்து 7 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 340 மீட்டர் உயரத்தில் இருக்கிறது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த கிராமத்தில் 522 குடும்பங்களும் 2007 மக்களும் வாழ்கின்றனா். இதில் ஆண்கள் 1009 பெண்கள் 998 ஆவா். இங்கு கோழிப்பண்ணைகள் அதிகம் உள்ளது. பொியாண்டிச்சி திருவிழா மிகவும் பிரபலமானது.  

## மேற்கோள்
# சின்னகவுண்டம்பட்டி


**சின்னகவுண்டம்பட்டி** (*Chinnakoundampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும். இது மொரப்பூர் ஊராட்சி ஒன்றியத்துக்கும், நவலை ஊராட்சிக்கும் உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 27 கிலோமீட்டர் தொல்லைவிலும், அரூரிலிருந்து 22 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°09'48.9"N 78°21'21.8"E ஆகும். இங்கு 247 குடும்பங்களும் 946 மக்களும் வசிக்கின்றனர். இதில் 485 ஆண்களும் 461 பெண்களும் அடங்குவர்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 247 குடும்பங்கள் வசிக்கின்றன. கிராமத்தின் மொத்த மக்கள் தொகையானது 946 ஆகும். இதில் பெண்களின் எண்ணிக்கை 461 என்றும், ஆண்களின் எண்ணிக்கை 485 என்றும் உள்ளது.  

## மேற்கோள்